b'\n_START_ARTICLE_\nKampana ng Balangiga\n_START_PARAGRAPH_\nAng tatlong kampana ng Balangiga ay kinuha ng Hukbo ng Estados Unidos mula sa simbahan ng San Lorenzo de Martir sa Balangiga, Silangang Samar bilang tropeo ng digmaan bilang higanti sa pagpaslang sa 48 na Amerikanong sundalo sa bayan ng Balangiga._NEWLINE_Ang ilang mga Pilipinong Romano Katoliko, ilang opisyales ng gobyerno, at mga mamamayan ng Balangiga ay hinangad na maisauli ang mga kampana simula noong 1950s, ngunit hindi sila napagbigyan ang kanilang kahilingan. Nagkaroon ng pag-aareglo noong 2018, at naisauli rin sa Pilipinas ang mga kampana noong ika-11 ng Disyembre 2018, makalipas ang 117 taon.'